Iordan daryosining g‘arbiy sohilida uch nafar isroillik pichoqlab ketildi

Iordan daryosining g‘arbiy sohilida uch nafar isroillik falastinlik tomonidan pichoqlab ketildi. Bu haqda Reuters agentligiga tayanib, “Gazeta.ru” xabar berdi.

Isroil Mudofaa armiyasi o‘zining Twitter’dagi sahidasida ma’lum qilishicha, hujum Isroildagi Neve-Suf (Xalamish) aholi punktida sodir bo‘lgan.
Harbiylarning ma’lumotlariga ko‘ra, umumiy miqdorda to‘rt kishi jabrlangan: uch nafari halok bo‘lgan, bir nafari esa jarohat olgan.
Hujum uyushtirgan shaxsga qarata o‘q otilgan. Uning jarohat olgani yoki halok bo‘lgani noma’lum.
Israel Radio’ning efirida hujum uyushtirgan shaxs ushbu hududda yashovchi 19 yoshli falastinlik ekanligi aytilgan.
Avvalroq, Falastin prezidenti Mahmud Abbos mamlakat Isroil bilan barcha aloqalarini vaqtincha to‘xtatishini ma’lum qilgan edi.